เริ่มมีอาการปวดหัวมึนหัวตลอดเวลามาตั้งแต่ช่วงปีก่อนแต่ตอนนี้เป็นหนักมากขนาดที่ว่าบางทีนอนไม่หลับหรือไม่สามารถทำกิจกรรมอื่นได้ บริเวณที่ปวดเป็นบริเวณหลังศีรษะปวดหนักหน่วงๆมึนหัวนอกจากนี้ยังรู้สึกเหมือนตามศีรษะมีอาการบวมขึ้นเรื่อยๆบางครั้งกดแล้วมีอาการยุบเล็กน้อยแล้วรู้สึกเจ็บ แล้วก็มีอาการเครียดบ่อย ผมล่วงมากผิดปกติทั้งที่ไม่แพ้ผลิตภัณฑ์เกี่ยวกับผม ในการใช้ชีวิตมีทั้งอาการอ่อนเพลีย นอนมากขึ้นและเริ่มไม่อยากทำกิจกรรมอย่างอื่น เรื่องอื่นที่เกี่ยวข้องมีพวกนอนน้อย เคยพบว่าโลหิตจางแต่ยังไม่เคยเข้าตรวจจริงจัง
สวัสดีค่ะ อาการปวดหัวตลอดเวลารู้สึกศีรษะมีอาการบวมขึ้น อาจเกิดจาก กล้ามเนื้อหรือเส้นเอ็นตึงตัวจากการใช้งาน ทำให้มีการเกร็งกล้ามเนื้อตรงบริเวณศีรษะและคอร่วมด้วยอาจสัมพันธ์กับการเพ่งสายตา สาเหตุอื่นๆเช่น ปวดไมเกรน มักปวดศีรษะมากข้างเดียว มีคลื่นไส้ ตาพร่าร่วมด้วยได้ หรือมีภาวะน้ำในหูไม่เท่ากัน แต่ก็ไม่ค่อยปวดมากนัก มักจะเป็นอาการเวียนศีรษะเป็นหลัก หรือการมีงรองกระดูกกดทับเส้นประสาท มักปวดต้นคอร้าวลงมาที่แขน ทำให้กล้ามเนื้อแขนอ่อนแรงขึ้นมาได้ หรือเกิดจากการพักผ่อนน้อย ความเครียด หรือความกังวลที่มากระตุ้นแนะนำการพักผ่อนให้เพียงพอ 8-10 ชั่วโมงต่อวันดูก่อน กินยาแก้ปวดเพื่อบรรเทาอาการ หลีกเลี่ยงการทำกิจกรรมที่ต้องเพ่งสายตามากๆนานๆ ควรไปพบแพทย์เพื่อตรวจซ้ำ หากพักการใช้งาน หรือกินยาแก้ปวดแล้วไม่ดีขึ้น ปวดมากจนนอนไม่ได้ หรือใช้ชีวิตไม่ได้ตามปกติ ส่วนภาวะโลหิตจางไม่น่าส่งผลทำให้ปวดศีรษะค่ะ